ທີມ​ຟຸດບອ​ລເພທຣີອອ​ຕ໌​ສ ກັບ​ທີ​ມ​ແຣມ ຈະ​ປະ​ທະ​ກັນ ຊີງ​ຊະ​ນະເລີດ​ໃນ Super Bowl 
ແຕ່​ລະ​ທີມ ຈຳ​ເປັນ​ທີ່​ຈະ​ຕ້ອງ​ການ​ເວ​ລາ​ເພີ້ມ ເພື່ອ​ຈະ​ຊະ​ນະ​ສາ​ຂາ​ຂອງ​ພວກ​ເຂົາ​ເຈົ້າ​ໃນ​ວັນ​ອາ​ທິດ​ວານ​ນີ້ ​ກ່ອນ ຈະເຂົ້າ​ໄປ​ແຂ່ງ​ຂັນຊະ​ນະ​ເລີດ​ໃນວັນ​ທີ 3 ເດືອນ​ກຸມ​ພາ ຈະ​ມາ​ເຖິງ​ນີ້ ໃນ​ນະ​ຄອນ​ອັດ​ແລນ​ຕາ.
ທີມຟຸດບອລເພທຣີອອຕ໌ສ ຂອງລັດ ນິວ ອິງແລນ ກັບທີມແຣມ ຂອງນະຄອນລອສ ເເອນ ເຈີລິສ ຈະແຂ່ງຂັນກັນຊີງຊະນະເລີດຂອງຟຸດບອລລະດັບຊາດ ທີ່ເອີ້ນວ່າ Super Bowl ນັ້ນ ແຕ່ລະທີມ ຈຳເປັນທີ່ຈະຕ້ອງການເວລາເພີ້ມ ເພື່ອຈະຊະນະສາຂາຂອງພວກເຂົາເຈົ້າ ໃນວັນອາທິດວານນີ້ກ່ອນ ຈະເຂົ້າໄປແຂ່ງຂັນຊະນະເລີດໃນວັນທີ 3 ເດືອນກຸມພາ ຈະມາເຖິງນີ້ ໃນນະຄອນອັດແລນຕາ ທອມ ແບຣັດດີ ມືສົ່ງ ຫຼືຄົວເຕີແບັກ ຂອງທີມຟຸດບອລເພທຣີອອຕ໌ສ ຈະເປັນຄັ້ງທີ 9 ຂອງລາວ ທີ່ຈະເຂົ້າແຂ່ງຂັນ Super Bowl ໃນອາຊີບຂອງລາວ ແລະເປັນຄັ້ງທີ 4 ໃນຮອບ 5 ລະດູການກິລາ ສ່ວນທີມແຣມ ແມ່ນບໍ່ໄດ້ຫຼິ້ນຊີງຮອບຊະນະເລີດ Super Bowl ມາ ຕັ້ງແຕ່ປີ 2002 ຕອນທີ່ໄດ້ປາໄຊໃຫ້ແກ່ ທີມເພທຣີອອຕ໌ສ ທີ່ນຳພາໂດຍ ແບຣັດດີ ນັ້ນ ແກມນີ້ ແມ່ນແກມ ທີ່ມີຜູ້ຄົນ ເບິ່ງຫຼາຍທີ່ສຸດທາງໂທລະພາບ ໃນສະຫະລັດ ຊຶ່ງດຶງດູດ ເອົາ 103 ລ້ານຄົນເຂົ້າມາຊົມ ໃນປີກາຍນີ້ ຄວາມນິຍົມຊົມຊອບນີ້ ໝາຍຄວາມວ່າ ພວກໂຄສະນາສິນຄ້າແມ່ນຕ້ອງໄດ້ຈ່າຍເງິນ ຄ່າອອກອາກາດຢ່າງມະຫາສານເພື່ອຈ່າຍຊົ່ວໂມງອອກອາກາດ ນັກຂ່າວ CBS ຈະເກັບຄ່າອອກອາກາດ 5 ລ້ານໂດລາ ສຳລັບການໂຄສະນາ 30 ວິນາທີ ໃນລະຫວ່າງ ການແຂ່ງຂັນປີນີ້